Diari Oficial de la Generalitat Valenciana


Sumari del DOGV 4633, del 19-11-2003 (2003/12462)

Resolució de 10 d'octubre de 2003, del Servei Territorial d'Indústria de València, per la qual se sotmet a informació pública la sol·licitud d'autorització administrativa, reconeixement de la utilitat pública i aprovació de l'execució del projecte d'instal·lacions Ramal Foios-Alfara del Patriarca que discorre pels termes municipals de Foios i Alfara del Patriarca (València). (Expedient CBREDE 2003/34).
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4633

Data del DOGV
:   19-11-2003

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2003/12159


Organisme emissor
:   Conselleria d'Indústria, Comerç i Turisme

Tipus de document
:   Resolució

Resolució de 10 d'octubre de 2003, del Servei Territorial d'Indústria de València, per la qual se sotmet a informació pública la sol·licitud d'autorització administrativa, reconeixement de la utilitat pública i aprovació de l'execució del projecte d'instal·lacions Ramal Foios-Alfara del Patriarca que discorre pels termes municipals de Foios i Alfara del Patriarca (València). (Expedient CBREDE 2003/34). [2003/S12003]
  
Als efectes previstos en la Llei 34/1998, de 7 d'octubre, del Sector d'Hidrocarburs, en el Reial Decret 1.434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural; en l'article 86 de la Llei 30/1992, de 26 de novembre, de Regim Jurídic de les Administracions Públiques i del Procediment Administratiu Comú; en l'article 17 de la Llei d'Expropiació Forçosa i 56 del seu Reglament, se sotmet a informació pública la sol·licitud les característiques de les quals es detallen a continuació:
  
Peticionari: Gas Natural SDG, SA, amb domicili a efectes de notificacions a l'avinguda de Balears, núm.69. 46157 València.
  
Objecte de la petició: autorització administrativa, reconeixement de la utilitat pública i aprovació de l'execució del projecte d'instal·lacions Ramal Foios-Alfara del Patriarca, que discorre pels termes municipals de Foios i Alfara del Patriarca, ambdós a la província de València.
  
Descripció de les instal·lacions: la canalització projectada connecta amb la canonada existent d'acer de 6?, pertanyent a la Xarxa de Distribució de València, que discorre paral·lela a les vies del ferrocarril al municipi de Foios, on s'hi troba situat el punt de connexió, i s'ubica el punt final del ramal al terme municipal d'Alfara del Patriarca, en les proximitats del poliesportiu, desprès de creuar el barranc del Carraixet.
  
El Ramal té una pressió de disseny de 16 bar (alta pressió A), i estarà format per una canonada d'acer API-5L, amb una longitud de 3.264 metres, de 6- de diàmetre, una vàlvula de línia de 6?, una vàlvula de connexió a l'entrada de l'ERM de 6- i una ERM APA/MPB de 5.000 m³(n)/h
  
Pressupost: cinc-cents cinquanta-un mil (551.000,00 e).
  
El projecte inclou els plànols parcel·laris i la relació concreta i individualitzada dels béns i drets afectats
  
Afecció a finques particulars derivada de la construcció del projecte i de les seues instal·lacions auxiliars:
  
Expropiació forçosa en ple domini dels terrenys sobre els quals s'han de construir els elements d'instal·lació fixa en superfície .
  
Dos. Per a les canonades:
  
A) Imposició de servitud permanent de pas, en una franja de terreny de dos (2) metres al llarg del gasoducte, un a cada costat de l'eix, per on discorrerà soterrada la canonada o canonades que es requerisquen per a la conducció del gas, i que estarà subjecta a les limitacions següents:
  
1. Prohibició d'efectuar treballs de llaurada o semblants a una profunditat superior a cinquanta (50) centímetres, així com de plantar arbres o arbustos a una distància inferior a dos (2) metres a comptar des de l'eix de la canonada.
  
2. Prohibició de realitzar qualsevol tipus d'obres o efectuar cap acte que poguera danyar o pertorbar el bon funcionament de les instal·lacions, a una distància inferior a cinc (5) metres de l'eix del traçat, a un costat i a l'altre. Esta distància podrà reduir-se sempre que se sol·licite expressament i es complisquen les condicions que, en cada cas, fixe l'òrgan competent de l'administració.
  
3. Lliure accés del personal i equips necessaris per a poder mantindre, reparar o renovar les instal·lacions, amb pagament, si és procedent, dels danys que s'hi ocasionen.
  
4. Possibilitat d'instal·lar les fites de senyalització o delimitació i els tubs de ventilació, així com de realitzar les obres superficials o subterrànies que siguen necessàries per a l'execució o funcionament de les instal·lacions.
  
B) Ocupació temporal dels terrenys necessaris per a l'execució de les obres, de la franja que es reflectix per a cada finca en els plans parcel·laris d'expropiació. En esta zona es farà desaparéixer, temporalment, tot obstacle i es realitzaran les obres necessàries per a l'estesa i la instal·lació de la canalització i elements annexos, executant els treballs o operacions necessaris a estos fins.
  
Tres. Per al pas dels cables de connexió i elements dispersius de protecció catòdica:
  
A) Imposició de servitud permanent de pas en una franja de terreny d'un metre (1) d'ample, per on discorreran soterrats els cables de connexió. Per als llits dispersius de la protecció catòdica, la franja de terreny, on s'establix la imposició de servitud permanent de pas, tindrà com a amplària la corresponent a la de la instal·lació, més un metre (1) a cada costat. Estes franges estaran subjectes a les limitacions següents:
  
- Prohibició d'efectuar treballs de llaurada o semblants a una profunditat superior a cinquanta centímetres (50), a plantar arbres o arbustos i realitzar qualsevol tipus d'obres, construcció o edificació a una distància inferior a metre i mig (1,5), a cada costat del cable de connexió o del límit de la instal·lació soterrada dels llits dispersius, podent exercir el dret a talar o arrancar els arbres o arbustos que hi haguera a distància inferior a la indicada.
  
- Lliure accés del personal i elements necessaris per a poder vigilar, mantindre, reparar o renovar les instal·lacions, amb pagament si és procedent, dels danys que s'hi ocasionen.
  
- Ocupació temporal, com a necessitat derivada de l'execució de les obres, de la zona que es reflectix per a cada finca en els plànols parcel·laris d'expropiació i en la que es farà desaparéixer tot obstacle, així com realitzar les obres necessàries per a l'estesa i muntatge de les instal·lacions i elements annexos, executant les obres o operacions necessaris a estos fins.
  
Cosa que es fa pública per al coneixement general i especialment dels propietaris de terrenys i la resta de titulars afectats per l'esmentat projecte, la relació de la qual s'inserix al final d'este anunci, perquè puga ser examinat l'expedient en este Servici Territorial d'Indústria de València, situat al carrer Gregorio Gea, 27, 46858, València, així com els plans parcel·laris als ajuntaments respectius, i puguen presentar en triple exemplar, en este Servei Territorial, les al·legacions que es consideren oportunes en el termini de vint dies a partir de l'endemà al de la inserció d'este anunci.